**ATLANTIC GRUPA d.d.**

**Miramarska 23**

**10 000 Zagreb**

VRIJEDNOSNICA: ATGR-R-A / ISIN:HRATGRRA0003

 ATGR-O-169A / ISIN:HRATGRO169A0

KOTACIJA: Zagrebačka burza

**Zagreb, 06. svibnja 2014.**

**Obavijest o održanoj sjednici Nadzornog odbora**

Sukladno članku 123. Pravila Zagrebačke burze, Atlantic Grupa d.d. (u daljnjem tekstu: Društvo) objavljuje da je dana 05. svibnja 2014. održana sjednica Nadzornog odbora Društva na kojoj su razmatrani i prihvaćeni prijedlozi Odluka koji će se uputiti Glavnoj skupštini Društva na usvajanje.

Nadzorni odbor Društva prihvatio je Prijedlog Uprave za donošenje Odluke o isplati dividende koji će se uputiti Glavnoj skupštini Društva na usvajanje. Navedenim Prijedlogom Odluke predlaže se isplata dividende u ukupnom iznosu od kn 35.009.919,00, što iznosi kn 10,50 po dionici, dioničarima društva razmjerno broju dionica kojih su imatelji, iz dijela zadržane dobiti Društva iz poslovne godine 2010., s predloženim danom njezine isplate 16. srpnja 2014.

Također, Nadzorni odbor Društva prihvatio je Prijedlog Uprave za donošenje Odluke o davanju ovlaštenja Upravi Društva na stjecanje vlastitih dionica Društva na organiziranom tržištu vrijednosnih papira tijekom razdoblja od 5 godina, te Prijedlog Odluke o davanju ovlaštenja za njihovim raspolaganjem uz isključenje prava prvenstva postojećih dioničara, koji će se uputiti Glavnoj skupštini Društva na usvajanje.

Atlantic Grupa d.d.